<P>Az adott EURO emissziós osztály egy további kritérium a fizetendő útdíj kiszámításakor. Az útdíj összege, mint korábban is, a jármű tengelyszámától és a megtett kilométerek számától függ. A különleges útdíj szakaszokon (A 9 Bosruck-és Gleinalmalagút, A 10 Tauern-és Katschberg-alagút, A 11 Karawanken-alagút, A 13 Brenner autópálya, S 16 Arlberg alagút) továbbra is megemelt kilométer-tarifa marad érvényben, az A 13-ason pedig a megemelt éjszakai tarifa.</P>
<P>Az EURO emissziós besorolás három tarifacsoportot ad meg (A, B és C), és az emissziós osztályokat évente, a törvény által szabályozott módon igazítják hozzá a harmonizált fogyasztói árindexhez (HICP). Az EEV és EURO VI (A tarifacsoport) EURO emissziós osztállyal rendelkező tehergépkocsik 2010.01.01-től 10%-kal, a IV és V (B tarifacsoport) EURO emissziós osztállyal rendelkező tehergépkocsik 4%&shy;kal kevesebb útdíjat fizetnek, mint a jelenleg alkalmazott alaptarifával. A 0-III EURO emissziós osztállyal rendelkező, azaz a legtöbb szennyező anyagot kibocsátó tehergépkocsik (C tarifacsoport) 10%-kal többet fizetnek.</P>
<P>Az adott EURO emissziós osztályba (tarifacsoportba) való besorolás bejelentéséhez feltétlenül fel kell keresni egy GO forgalmazó helyet (a 0-III EURO emissziós osztállyal rendelkező tehergépkocsik kivételével - C tarifacsoport), mert az emissziós osztályra vonatkozó információt a GO-Boxban kell tárolni ahhoz, hogy a rendszer figyelembe tudja azt venni az út levonásakor.</P>
<P>Az emissziós osztályok szerinti útdíjszámításról további információk találhatók a <A href="http://www.go-maut.at/go/Article.asp?ID=24515">http://www.go-maut.at</A> honlapon.</P>
<P>&nbsp;</P>