<p>A cseh közlekedési miniszter, Vít Bárta magyarázata szerint a fő ok a közutak túlterheltsége. A kormány az útdíjemeléssel azt szeretné elérni, hogy az országban a szállítmányozás átcsoportosuljon a más területekre. Elsősorban a vasút használata lenne a cél, jelenleg a fuvarok 20%-a történik vonaton. A vasúti teherszállítás költségeit pedig ezzel párhuzamosan csökkentenék.</p>
<p>A miniszter szerint a cseh úthálózat egyre inkább alkalmatlan a feladat ellátására. A főútvonalakon, lakott területeken áthaladó teherautók pedig tönkreteszik az ott lakók életét.</p>