A Nemzeti Fejlesztési Minisztérium (NFM) még tanulmányozza az augusztusban postázott állásfoglalást, és október derekára ígérik a kormány válaszát. Úgy tartják: „a támadás" beleillik a magyar ügyeket övező brüsszeli hangulatba, és a hiba nem a működésének első két hónapjában 27,35 milliárd forintot hozó díjrendszerben, hanem a bizottsági „készülékekben" van. Ha a bizottságot nem győzi meg a hatvan napon belül esedékes magyar válasz, hazánk ellen kötelezettségszegési eljárás indulhat.