A meghatározott össztömeget, tengelyterhelést és méretet meghaladó járművek közlekedéséről szóló 26/2009. (VI. 22.) KHEM rendeletet 2010. november 1-jétől a 13/2010. (X. 5.) NFM rendelet váltja fel.<br /> <br /> A legfontosabb változás, hogy november 1-jétől a túlsúlydíj után áfát kell fizetni a nehézgépjárművek üzembentartóinak, az áfa mértéke 25 %. Ugyancsak fontos, hogy míg eddig csak a szakkíséretre vonatkozóan szerepeltek a rendelet egyik mellékletében részletes előírások, addig az újban már az egyéb kíséretről szóló feltételrendszer is teljes körűen le van írva. A személyi feltételeknél előírás lett például a „B” kategóriás jogosítvány és a 2 év vezetői gyakorlat, a tárgyi feltételeknél pedig a szakkíséretre vonatkozó előírások kiegészültek például a „túlméretes jármű” feliratú táblával, a jelzőőri tárcsával és a terelőkúppal.<br /> <br /> Útvonal-engedélyezéssel és túlsúlydíj befizetéssel kapcsolatosan bővebb információk a <a href="http://www.camiondriver.hu/atiranyitas.php?url=www.kozut.hu" target="_blank">www.kozut.hu</a> oldal Útvonal-engedélyezés menüpontja alatt találhatók.