<p>Az ötletre nyitottnak látszanak mind az állami, mind a biztosításpiaci szereplők. A rendszer lehetőséget adhat az autóbeszámítások és -értékesítések árszintjének reálisabbá tételére, a javítások regisztrációjától pedig a feketegazdaság visszaszorulását várják – írja a napi Gazdaság.</p>
<p>A két szervezet emellett a büntető törvénykönyvbe foglalná a kilométeróra-manipulálást, illetve szorgalmazzák az autóbeszerzések és javítások áfájának visszaigényelhetőségét is. A jövőre összeálló adatbázisba a biztosítók és a javítók töltenék fel az adatokat.</p>
A parlament nyáron már megszavazta azt a törvénymódosító javaslatot, amely szerint a használt autó vásárlásakor, illetve forgalomba helyezése előtt vagy időszakos vizsgálata során a hatóság ellenőrzi, és az új adatbázisban rögzíti a jármű kilométeróra-állását, s ezt bárki megnézheti.