<p>A K és V Kft. egy folyamatosan fejlődő vállalat, melynek diverzifikált tevékenységi köréből - árufuvarozás, töltőállomás, szervizüzem - adódóan jelentősen megnövekedett információmennyiséggel dolgozik. Eddig egymástól elszigetelt adatfeldolgozási és ügyfélkezelési módszereket alkalmaztunk, melyek már nem tudnak lépést tartani a fejlődéssel. Az integrált vállaltirányítási rendszer bevezetésével ezt a problémát szeretnénk megoldani, illetve szeretnénk elérni, hogy vállalatunk egyetlen informatikai rendszerbe fogja össze tevékenységeit.<br />Egy sikeres üzlet mögött hatékony ügyviteli folyamatok állnak, ahol a megfelelő információk, megfelelő időben, a megfelelő személynél állnak rendelkezésre. Ezen szempontokat együttesen szolgáló informatikai megoldást nyújt a Microsoft Dynamics NAV a Microsoft vállalatirányítási rendszere és a TargIT rendszer. Képes az egyes ügyviteli lépéseknél csak a döntéshez szükséges információk kezelésére, támogatva azt a szempontot, hogy a kis- és középvállalkozásoknál gyakran egy munkatárs akár több önálló terület felelőse is lehet. Utóbbi szempont miatt kulcsfontosságú, hogy az összes szükséges feladat egy munkafázisból elvégezhető legyen. A gyors válaszadás képessége a vevői változásokra és kérdésekre versenyelőnyt nyújt.<br />A fejlesztendő terület nagyon fontos a K és V Kft. számára, hiszen kiterjed tevékenységi körünk minden területére, és így hozzájárul a projekt alapvető céljának teljesítéséhez, vagyis hogy növeljük cégünk versenyképességét, javítsuk piaci pozícióját és új partnerekre tegyünk szert.<br />A projekt keretében integrált vállalatirányítási és üzleti elemző rendszer bevezetését szeretnénk megvalósítani. Ezek a fejlesztések meghatározóak a vállalat számára, és hosszútávon is fontos előrelépést jelentenek a vállalat gazdasági életében, versenyképességében.<br />Számunkra fontos a minőségi szolgáltatás, és ez a beruházás ennek a célnak a megvalósítását segíti elő nagymértékben, hiszen a gyors és könnyen kinyerhető információ teszi lehetővé a piaci igényekre való gyors reagálást.<br />Az általunk kiválasztott rendszerek gazdag funkcionalitása, perspektivitussága, modern volta és széleskörű nemzetközi támogató háttere alkalmassá teszi arra, hogy az elvárásainkat minél teljesebb mértékben kielégítse, továbbá fejlesztői háttere, elterjedtsége jelenti számunkra a biztosítékot, hogy a megvalósuló beruházás hosszú távon szolgálja vállalkozásunkat céljai elérésében, természetesen folyamatos fejlesztéssel, mely igazodik a változó piaci igényekhez és jogszabályi háttérhez.<br />Ez a folyamatos fejlesztés és fejlődés a legfontosabb eleme a versenyképesség fenntartásának és a partnerkör megtartásának.</p>
<p style="text-align: center;"><img src="parameters/k-v/documents/oecms/2010kepek/umft.jpg" border="0" alt="" width="530" height="148" /></p>