<P>A fővárosi rendelet két lépésben szigorította idén a tehergépjárművek Budapestre történő behajtását: az engedélyek díjait 8-10-szeresére emelték, s<B> </B>március 1-től szinte az egész városra kiterjesztették az össztömeg-korlátozási övezeteket (<U><A href="http://www.mkfe.hu/dokumentumok/pdf/bp_behajtas_terkep_200_03_01-tol.pdf" target=_blank><U>térkép</U></A></U>). Az eredeti elképzelés szerint már március 1-től csak az a tehergépjármű hajthat be egyes zónákba, amelyik megfelelő behajtási engedéllyel rendelkezik. A különböző fuvarozó és vállalkozó egyesületek, szövetségek - napokban is folyó - tiltakozásának eredményeképpen a türelmi időszakot kiterjesztették május 1-ig, vagyis addig a rendőrség nem büntet, esetleg figyelmeztet a tiltott területekre való engedély nélküli behajtásért.</P>
<P>A fuvarozói érdekképviseletek több okból is elsietettnek, szakmailag teljesen átgondolatlannak és ésszerűtlennek tartják a főváros vezetése által kidolgozott rendeletet. Bár az alapelvekkel és célokkal egyetértenek, azonban számos káros következményre hívják fel a figyelmet.</P>
<P>Az új zónarendszer kialakítása a jelenleginél sokkal nagyobb káosszal jár majd, és nem csak a fuvarozást végző vállalkozások mindennapi munkáját nehezíti, de a lakosság ellátásában is fennakadásokat eredményezhet. “A védett övezetben van például 190 benzinkút, amelyeknél tavaly 638 millió liter üzemanyagot vásárolt a lakosság. Ekkora mennyiséget nem lehet kisteherautóban, kannákkal leszállítani” (origo.hu)</P>
<P>A kibővített magyarországi fizetős útszakaszok díja és a gázolaj áremeléstől már amúgy is súlytott fuvarozók nem lesznek képesek arra, hogy a 8-10-szeresére emelkedett behajtási engedélyek díját is beépítsék költségeikbe anélkül, hogy azt a megrendelő cégekre ne hárítsák át. Ez nyilván költségnövekedést fog jelenteni a kereskedő cégeknél is, ami végül a legvégső fogyasztókat fogja sújtani.</P>
<P>A rendelet levegőszennyezést csökkentő hatása is erősen megkérdőjelezhető. A védett területekre beszállítandó áruk fuvarozását ugyanis ha ezentúl több kisfurgonnal végzik, a több furgon károsanyag-kibocsájtása nyilván nem lesz kevesebb, mint az ugyanazt az árumennyiséget egymaga is szállítani képes nagyobb teherautóé.</P>
<P>A rendelet következményeként a fővárosi áthaladó forgalom a jelenleg erre alkalmatlan, kétsávos, leállósávval nélküli M0-s körgyűrűre terelődne át. A megnövekedő balesetveszély mellett a jelenleg is többnyire csak araszoló járművek környezetszennyezése sem utolsó szempont. Az eddigi tapasztalatok alapján pedig prognosztizálható a súlyos, halálos kimenetelű balesetek számának növekedése az M0-s szakaszon.</P>
<P>A rendelet végrehajtását végző Parking Kft. a rendszámra vonatkozó behajtási engedélyeket a kérelmezés napjától kezdve 8 napon belül adná meg. Ez az ügymenet teljességgel irracionális a fuvarszervezési munkafolymat szempontjából, ugyanis gyakran még a fuvarfeladat előtti nap sem lehet mindig biztosan tudni, hogy a fuvarozó cég pontosan melyik tehergépjárműve fogja végezni azt. A Parking Kft. ráadásul jelenleg összesen három ügyintézője képes fogadani az engedély iránti kérelmeket. </P>
<P>Ígéretet tettek azonban, hogy áprilistól új, nagyobb ügyfélszolgálatot nyitnak, a városhatáron is kirendeltségeket hoznak létre, és az engedélyek kérelmezését és kiadását májustól az interneten is lehet majd intézni. Néhány héten belül több nyelven is lesz lehetőség az ügyintézésre, a havi és negyedéves engedélyek mellett bevezetik az egy napra szóló passzust, az engedélykiadás jelenlegi nyolcnapos határidejét pedig májusig négy napra csökkentik.</P>
<P>A történésekről részletes információkat talál az MKFE honlapján: <A href="http://www.mkfe.hu/hirek.php?3543" target=_blank>http://www.mkfe.hu/hirek.php?3543</A></P>