<p><img data-pnfileid="1079" width="3543" height="2362" alt="" src="parameters/k-v/documents/oecms/Hirlevel_2014/augusztus/fuvarozo.jpg" style="width: 412px; height: 300px;" title="" /></p>
<p>Az új szabályt az augusztus 19. után elkövetett szabályszegésekre kell alkalmazni.</p>
<p>A 2009-ben hozott eredeti rendelet felsorolja a közúti fuvarozás során elkövethető szabálysértéseket, ilyen például a fuvarozási engedély hiánya, a tachográf működésképtelensége, a pihenőidő be nem tartása. A rendelet melléklete a büntetési tarifákat is közli, jelezve egyben, hogy a fuvarozó cégnek, vagy pedig a járművezetőnek kell azt megfizetnie.</p>
<p>Miután előfordul, hogy ellenőrzéskor több szabálysértésre is fény derül, rendezni kellett az ilyenkor fizetendő összeget, amely nem azonos az egyes tételek összegével, hanem kevesebb annál. A hatályos szabály többféle szabályszegési csoportot állít fel, és azokhoz rendeli a maximális bírság-összeget.</p>
<p>A mostani módosítás megszünteti a különbségtételt, és a legsúlyosabban büntetendő szabálysértésért járó bírság háromszorosát, de legfeljebb 2,2 millió, illetve 800 ezer forintot határoz meg maximális bírságként.</p>
<p>Forrás: <a href="http://www.hvg.hu">www.hvg.hu</a></p>