<P>A behajtás korlátozása és a díjtétel<B> </B>indokolatlan nagyságrendű növelése áremelésre kényszeríti a tehergépjármű üzemeltetőket és a velük kapcsolatban álló - elsősorban fővárosi&nbsp;- vállalkozásokat, rontva ezzel munkavégzési körülményeiket és versenyképességüket.</P>
<P>A közlemény aláírói szerint <I>(</I><I>Fuvarozó Vállalkozók Országos Szövetsége (FUVOSZ), az Ipartestületek Országos Szövetsége (IPOSZ), a Közúti Közlekedési Vállalkozások Szövetsége (KKVSZ), a Magyar Közúti Fuvarozók Egyesülete (MKFE), a Magánvállalkozók Nemzetközi Fuvarozó Ipartestülete (NiT Hungary), a Vállalkozók és Munkáltatók Országos Szövetsége (VOSZ), a Volán Egyesülés)</I> a döntés szakmailag megalapozatlan és azért is átgondolatlan, mert a korlátozó intézkedés tervezett bevezetésének időpontjában nem használható az M0-ás körgyűrű egybefüggő északi és keleti szektora, valamint az ezekhez kapcsolódó dunai átkelők. Határozott álláspontjuk, hogy a tehergépjárművek fővárosi mozgásának korlátozására és a díjtétel-emelésre csak akkor kerülhet sor, ha a kiszélesített utakon folyamatos haladással biztosított Budapest elkerülésének lehetősége. Természetesen az aláírók is érdekeltek a környezeti terhelés csökkentésében, de semmiképpen nem az adófizető vállalkozások megnyomorítása árán.</P>Az aláírók sajtóközlemény formájában is kérik a Fővárosi Közgyűlés képviselőit, hogy Budapest közlekedésének nehézségeit&nbsp;- köztük a tehergépjárművek cél- és tranzit forgalmát&nbsp;- az érdekelt szakmai érdekképviseletekkel közösen oldják meg. A jelenlegi, a közgyűlés által decemberben elfogadott rendeletet az aláírók szakmailag megalapozatlan diktátumként kezelik, annak megvalósításában partnerséget nem vállalnak.