<p>A CSU indítványának célja a következő: megszüntetni a néha hosszú perceken át tartó kamion-kamion előzéseket, amelyek gyakran hátráltatják az autók forgalmát, és vesszéllyel is járhatnak.<br /> Németországon belül nem új ez a kezdeményezés, mivel Észak-Rajna-Vesztfália területén már egy ideje érvényben van az előzési tilalom.</p>
<p>A bajor fuvarozási vállalkozók érdekvédelmi szövetsége (LBT) szintén hasonló kifogásokat említett meg, mint amivel két hónapja nálunk is érvelnek a fuvarozók az új szabály ellen: a külső sávban kialakuló kamion-konvojok szintén elég veszélyesek. Egyrészt a gyorsabb autósok csak a belső sávot tudnának használni, így lényegében számukra egysávossá válik az autópálya, másrészt órákon át konvojban vezetni fárasztóbb és ezáltal veszélyesebb is a tehergépjárművek vezetői számára.</p>