<p>A hétfőn hatályba lépő rendelet felsorolja, hogy milyen nem lehet a reklámtábla, amelyet reklám célú berendezésnek nevez. Így például nem tartalmazhat villogó, káprázást okozó fényt vagy futófényt, nem készülhet a felülete fényvisszavető anyagból, és nem téveszthető össze közúti jelzésekkel.</p>
<p>&nbsp;&nbsp;&nbsp; Jogellenesen elhelyezett az a reklámtábla - többek közt - amelyiket villany- vagy telefonoszlopra helyeztek, vagy a közút tengelyétől számított 50 méteren - autópálya, autóút és főútvonal esetében 100 méteren belül - került elhelyezésre, illetve, ha ezen távolságon kívül elhelyezett reklám célú berendezés 4 négyzetméternél nagyobb.</p>
<p>&nbsp;&nbsp;&nbsp; A közút kezelője a felszólításra el nem távolított reklámtáblát maga is eltávolíthatja, illetve a közlekedési hatóságnál kezdeményezheti a hatósági eljárás megindítását.</p>
<p><i>Forrás: MTI</i></p>