<p>Az ACEA európai ágazati szervezet pénteken ismertetett adatai szerint az Európai Unióban 7,7 százalékkal több új haszonjármű kapott rendszámot az év ötödik hónapjában, mint egy évvel korábban.</p>
<p>A növekedés szinte teljes egészében annak köszönhető, hogy bővült a könnyű teherautók értékesítése, a többieké viszont stagnált, vagy csökkent.</p>
<p>A 3,5 tonnánál kisebb teherautók értékesítése 9,4 százalékkal nőtt az egy évvel korábbihoz képest, a 3,5 tonnánál nehezebb teherautóké stagnált, a buszoké 2,5 százalékkal visszaesett.</p>
<p>Áprilisban ennél nagyobb, 13,7 százalék volt a könnyű teherautók értékesítésének éves szintű növekedése az Európai Unióban.</p>
<p>Magyarországon májusban 12,3 százalékkal csökkent a könnyű teherautók eladása az egy évvel korábbihoz képest, míg áprilisban még 34 százalék volt az éves visszaesés.</p>