<P>Magyarországon is kiegyenlítődik ugyanis a casco és a kötelező biztosítás díja, akárcsak Nyugat-Európában. Míg itthon majdnem háromszor annyiba kerül a casco, mint a kötelező biztosítás, addig például az osztrákoknál ez a két szolgáltatás csaknem azonos áron vehető igénybe. A kiegyenlítődés úgy történik majd, hogy a casco 15-30 százalékkal olcsóbb lesz a jelenleginél, és erre a szintre nő a kötelező biztosítás tarifája - mondta a lapnak Rácz István, a Biztosítás.hu Kft. ügyvezető igazgatója.<BR><BR>A változás egyik oka, hogy mostantól a casco-díjakat is össze lehet hasonlítani az interneten, és a verseny árletörő hatású. A másik ok az, hogy a biztosítóknak hamarosan a közvetett károkért is fizetniük kell majd nem vagyoni kártérítés címen - például akkor, ha valaki a baleset miatt nem ér oda egy üzleti tárgyalásra.</P>
<P>Forrás: LogSped</P>