<p>Az áremelést az indokolja, hogy a díjak 2006 óta érdemben nem változtak, még a tavaly nyári áfaemelést követően sem, miközben az Európai Unió bővítése miatt egyre több a külföldi jármű a magyar utakon. Ennek ellenére az elmúlt évben 3 százalékkal csökkent az autópályák forgalma, így az üzemeltető cég nyeresége is csökkent. Az autópálya matricák eladási darabszámának éves növekedése is megállt. Valószínűleg az ebből adódó bevételkiesést is pótolni szeretné az áremeléssel az Állami Autópálya Kezelő Zrt.</p>
<p>Az autópálya-matricák árának emelkedését valamennyi járműkategóriában érvényesítik, vagyis a járművek éves, havi és heti bérlete is többe kerül majd. A négynapos matrica árának drasztikus növelésére pedig az őszi és a tavaszi időszakra vonatkozó díjak egymáshoz közelítése miatt van szükség, hiszen ezek között a forgalmi különbség is csökken.<br />Amelyik cég még nem vásárolta meg járművére az éves matricát, de szüksége lesz rá, annak tanácsos mihamarabb - még a drágulás előtt - megvenni.</p>