<P align=right><IMG style="BORDER-RIGHT: 10px; BORDER-TOP: 10px; FLOAT: right; BORDER-LEFT: 10px; BORDER-BOTTOM: 10px" src="http://www.k-v.hu/parameters/k-v/documents/oecms/UjDesign/hrek/balaton_k.jpg"></P>
<P>Az utóbbi években látványos fejlődésen keresztül ment és újra népszerű magyar turistaparadicsom olyan lenyűgöző és közismert látnivalókat kínál, mint a keszthelyi Festetich kastély, a badacsonyi bazaltorgonák, a Tihanyi apátság, Szigliget vára, vagy épp Balatonfüred reformkori épületegyüttesei és a híres Tagore-sétány...Mi most mégis egy másik arcát próbáljuk megmutatni a Balatonnak, annak rejtettebb, de figyelmünkre mindenképp számot tartó értékeit véve számba.</P>
<P>Utunkat a hévízi gyógytóval kezdjük, mely ugyan méltán híres fűrdőnk, ám kevesen tudják, hogy a világ legnagyobb biológiailag aktív, és Európa legmélyebb természetes termáltavában lubickolhatunk ha felkeressük e helyet, melyet borongósabb nyári napokra ajánlunk.</P>
<P>Ha Zalaszántó felé járunk, ne restelljünk betérni, a település ugyanis érdekes látnivalót kínál: egy gyönyörű buddhista sztupát (templomot), mely egyben Európa legnagyobb ilyen jellegű építménye.</P>
<P><IMG style="BORDER-RIGHT: 10px; BORDER-TOP: 10px; FLOAT: left; BORDER-LEFT: 10px; BORDER-BOTTOM: 10px" src="http://www.k-v.hu/parameters/k-v/documents/oecms/UjDesign/hrek/rotonda_k.jpg">Továbbhaladva Balatonedericset is érdemes szemügyre venni: nemcsak az 1990-ben feltárt és a Dunántúl legnagyobb cseppkő-képződménye, a Csodabogyós barlang miatt, de az Afrika-múzeum okán is, melyben Dr. Nagy Endre híres afrika-vadász tanzániai gyűjteményei találhatók meg, és ahol „tevegelhetünk”, zebrát vagy a bátrabbak bivalyt is simogathatnak.</P>
<P>A Balaton értékes természeti képződménye a hazánkban egyedülálló, de Európában is ritkaságszámba menő Hegyestű, mely Zánka közelében található és vulkáni kráterből kiömlő, megdermedt lávafolyásokból képződött sokszögletű oszlopok sorából áll össze.</P>
<P>Hasonlóan ritka természeti jelenség a Káli-medencében fellelhető ún. kőtenger a misztikus nevű Szentbékkála és Köveskál települések határban. Ugyancsak megkövesedett vulkáni működés hordalékai, turzásai ezek is.</P>
<P>Tihanyról azonnal az apátság jut eszünkbe, ám a varázsos fekvésű, gyönyörű parasztportákkal ékes településnek vannak egyéb figyelemre érdemes ritkaságai is: ilyenek azok a kőbe vájt barátlakások, cellák, melyeket az I. András királyunk kijevi feleségével érkező bazilita szerzetesek építettek, és egyfajta remetetelepként működtek.</P>
<P><IMG style="BORDER-RIGHT: 10px; BORDER-TOP: 10px; FLOAT: left; BORDER-LEFT: 10px; BORDER-BOTTOM: 10px" src="http://www.k-v.hu/parameters/k-v/documents/oecms/UjDesign/hrek/sirko_k.jpg">Hazánkban nem egy, sírjai formája miatt érdekes temető található, ilyen balatonudvari több mint félszáz szív alakú sírköve is, melyet az európai és hazai szent szív-kultusz bizonyítékaként érdemes megtekinteni.</P>
<P>A reneszánsz évének jegyében ajánljunk megtekintésre a nagyvázsonyi várkastélyt, mely Mátyás királyuk híres hadvezérének, a malomkőemelő Kinizsi Pálnak tulajdonát képezte.</P>
<P>Talán az egész világon egydülálló az a bazalttufából épült templom is, mely Badacsonytomajban található és Szent Imre tiszteletére szentelték fel.</P>
<P>És végezetül a Balaton északi csücskében található az ősküi rotunda (körtemplom), mely túl azon, hogy legkorábbi tempolmaink egyike, érdekes alakjával is magára vonzza a figyelmet.</P>De ha épp csak lubickolásra vágyik kedves olvasónk, akkor a déli partot ajánljuk, ahol számos jobbnál jobb strand közül válogatva ütheti el szabadidejét kellemesen... 