<p><strong>Olaszországban</strong> nem csak üzemeltetőnként, de pályaszakaszonként is eltérőek a számok, a legbrutálisabb emelések akár a 14,14%-ot (Valle D'Aosta) is elérhetik, de a "Strada dei Parchi"-n (A24) is 13,58%-al többet kérnek, a Rómától Abruzzo tartományon át vezető autópályáért pedig 8,14%-al kell többet fizetni.</p>
<p>A növekedés mértéke többeknek szúrja a szemét, nemcsak fogyasztóvédelmi szervezetek, de fuvarozási szervezetek elöljárói is panaszukat tették a hivatalos szerveknél.</p>
<p>Az emelést a fuvarozási minisztérium is jóváhagyta, indoklásuk szerint a jövőbeli beruházásokat kell fedezniük majd belőle. Ilyen például az A4-es autópályán tervezett bővítés, a Velence-Trieszt szakaszt háromsávosra tervezik átépíteni.</p>
<p>Egyetlen autópálya-szakasz mégis üdítő kivétel maradt a nagy drágulásban, az "Autostrade Meridionali" A3-mason Nápoly és Salerno között 6,5%-al csökkent az úthasználati díj. <br /> <br /></p>
<p>Az autópályák építése és karbantartása költséges feladat <strong>Ausztriában</strong> is. Mivel az ASFINAG kizárólag az útdíjak bevételéből tudja ezen feladatokat elvégezni, ezért azt az elvet vallja, hogy mindenki arányosan járuljon hozzá a költségekhez, vagyis aki nehezebb járművel közlekedik, annak többet kell fizetnie. <br /> Az osztrák GO honlapján megtaláljuk a <a href="http://www.go-maut.at/go/Article.asp?ID=328&amp;Navi=7">2011-re érvényes díjtáblázatot.</a></p>