<P>Magyarország a közelmúltban az Európai Bizottsághoz fordulva derogációt (átmeneti mentességet) kért az EU-ban kötelező jövedékiadó-szabályozás azon kitétele alól, miszerint a tagállamokban alkalmazott adómértéknek nemcsak az előírt min. 302 EUR/1000 l-nek kell megfelelnie, de a 2003. január 1-jén hatályosnál alacsonyabb nemzeti adószintet sem szabad alkalmazni. Ennek értelmében hazánkban a befagyasztott 85Ft/l nem csökkenthető a minimum előírásnak eleget tévő — árfolyam függvényében változó — kb. 76Ft/l szintre.</P>
<P>Mind az Európai Bizottság, mind a pénzügyminiszterek tanácsa azt vallja: az adócsökkentés nem alkalmas eszköz az üzemanyagárak csökkentésére. Az adócsökkentés szerintük ugyanis nem ösztönözne az energiával való takarékosságra és az energiahatékonyságra, az egyre növekvő árszínvonal és a közben változatlan fogyasztás pedig egyre több pénzt vonna ki a tagállamok költségvetéséből.</P>