Magyarországon  az elmúlt években célirányos közlekedésbiztonsági intézkedések egész  sorát vezették be az emberi élet, a testi épség és egészség védelme  érdekében. A beavatkozásoknak köszönhetően a közúti közlekedés  biztonsága jelentősen javult, hiszen 2001 és 2011 között a közúti  balesetben meghalt személyek száma több mint 48 százalékkal csökkent. Az  elmúlt évek sikerei immár nemzetközi szinten is meghozták eredményüket.  A közlekedésbiztonság terén elért kiemelkedő teljesítmény  elismeréseként az Európai Közúti Biztonsági Tanács (ETSC) 2012. június  20-án Magyarországnak “PIN Award 2012” díjat adományozott.<br />Az  elismerésnek kiemelt jelentőséget ad, hogy magyarország a közúti  közlekedésbiztonság területén még soha nem részesült hasonló jellegű  nemzetközi elismerésben.<br /><br /><i><b>A “PIN Award” díjról</b></i><br />Az  ETSC (European Transport Safety Council) brüsszeli székhelyű,  független, non-profit szervezet, amelyet 1993-ban azzal a céllal hoztak  létre, hogy csökkenjen a közúti balesetben meghalt személyek száma  Európában. Az ETSC szakértői tanácsokkal látják el az Európai  Bizottságot, az Európai Parlamentet, más közösségi szervezeteket,  valamint az egyes tagállamokat. Továbbá azonosítja a legfőbb  közlekedésbiztonsági kockázatokat, és a tudományos kutatások eredményei  alapján javaslatot tesz annak megfelelő kezelésére. A “PIN (Performance  index) Award” díjat az ETSC 2006-ban alapította, és minden évben annak a  tagállamnak ítélik oda, amely az elmúlt esztendőben a legtöbbet tette a  közúti közlekedés &nbsp;biztonságának javítása és a halálos áldozatok  számának csökkentése érdekében.