<P>Nagyobb veszélybe sodorja magát az a sofőr, aki vezetés közben SMS-üzenetet ír, mint az, aki ittasan vezet. Egy brit közlekedési kutatóintézet ezért arra hívta fel a rendőrök figyelmét, ellenőrizzék, hogy a sofőrök használják-e vezetés közben a mobiltelefonjukat, és ha igen, hogyan.<BR><BR>Nagyon veszélyes, ha az ember vezetés közben próbálja bepötyögni az üzenetet a telefonjába. A szöveges üzenetek küldőivel nem csak az a probléma, hogy nem az utat figyelik, a tevékenység a reakcióidejüket is csökkenti, ráadásul nem kevéssel. Míg egy enyhén ittas vezető reakcióideje 12 százalékkal csökken, addig egy SMS-ezőjé 35 százalékkal.<BR><BR>Egy üzenet átlagosan 63 másodperc alatt készül el. A több mint egyperces idő alatt nem figyelik rendesen az utat, mialatt városban nagyjából 800 métert, míg a településeken kívül majdnem két kilométert tesznek meg.</P>
<P>Forrás: vezess.hu</P>