<P>Az autósoknak egyébként is sokkal figyelmesebben kéne vezetni a zebrák környékén. Ez év július 31-ig ugyanis 330 baleset történt a gyalogos-átkelőhelyeken, amelyből 248 a gépjárművezető hibájából következett be. Míg ma már több európai országban kialakult az a magatartás, mely szerint az autósok már akkor fékeznek, ha a gyalogosnál észlelik az úton való átkelés szándékát, itthon gyakran akkor sem állunk meg, ha a gyalogos már az úttesten a zebrán áll.</P>Ezen a hozzáálláson szeretne a rendőrség javítani október 18-ig tartó ellenőrzéssorozatával. Az akció során elsősorban a fényjelző készülékkel nem biztosított zebrákat figyelik majd. Ezeken a helyszíneken a rendőrök sebességmérő berendezés, illetve más a szabálysértés dokumentálására alkalmas eszköz felhasználásával rögzítik a gépjárművezetők által esetlegesen elkövetett szabálysértéseket.<BR><BR>Bár a KRESZ a zebrákról annyit mond, "csak fokozott óvatossággal és mérsékelt sebességgel szabad megközelíteni úgy, hogy a vezető elsőbbségadási kötelezettségének - a szükséghez képest megállással is - eleget tudjon tenni, és e kötelezettségének teljesítése tekintetében a gyalogosokat a jármű sebességével ne tévessze meg", a bíróságok ezt a maximum 30 km/órás sebességre fordítják le.