A megállapodás tényét a regionális képviselők közölték a médiával. A minisztérium a közlést nem kívánta kommentálni, de nem is cáfolta. A minisztérium szóvivője csak annyit mondott, hogy a hivatalos döntést június elején hozzák nyilvánosságra.<BR>
<DIV>&nbsp;</DIV>
<DIV>A közszolgálati cseh televízió megjegyezte: Európában példátlan, hogy útdíjat szedjenek az alsóbb osztályú utakon is. "Ilyen széleskörű útadó rendszer eddig még nincs Európában" - állította a televízió. <BR><BR>Korábban a közlekedési tárca csak az első osztályú utakat kívánta fizetőssé tenni, mégpedig mikrohullámú rendszer segítségével. Most állítólag az a döntés született, hogy az alsóbb osztályú utakat műholdas rendszerrel fogják ellenőrizni. <BR><BR>A csehországi sztrádákon és a gyorsforgalmú utakon - összesen mintegy 1000 kilométer - január elsejétől működik a mikrohullámú ellenőrző rendszer, amely alapján útdíjat szednek. Eddig több mint kétmilliárd korona folyt be így az államkasszába, ami magasabb összeg a vártnál.<BR><BR>A régiók azt követelik, hogy a minisztérium úgy határozza meg az útdíjakat, hogy az autópályák legyenek a legolcsóbbak, míg a helyi jelentőségű harmadosztályú utak a legdrágábbak.<BR><BR>Szerintük csak így lehet megakadályozni azt, hogy a forgalom döntő része tartósan az autópályákra irányuljon. </DIV>
<DIV>&nbsp;</DIV>
<DIV>Forrás:<A href="http://www.inforadio.hu/" target=_blank><A href="http://www.inforadio.hu/" target="">inforadio.hu</A></A></DIV>