<p>A pontos eligazítást a kamionstop alóli mentességről a nehéz tehergépkocsik közlekedésének korlátozásáról szóló 190/2008-as kormányrendelet 5. és 6. §-a adja. Hazánkban a kamionstop alól mentesülnek a kulturális, gazdasági és sportrendezvényekhez berendezések és állatok szállításához használt tehergépkocsik (ideértve a rádió, televízió és a külső filmfelvételekkel összefüggő szállításokat is). Nekik szabad közlekedniük kamionstop ideje alatt is így:</p>
<p>- júliusban és augusztusban az ország azon közútjain, melyek nincsenek felsorolva a rendelet 3. mellékletében*</p>
<p>- az év többi tíz hónapjában az ország minden közútján</p>
<p>Fontos tudnivaló, hogy a tehergépkocsi vezetője a felmentés okát tartalmazó iratot, és a jogszabály 4. mellékletében közzétett nyilatkozatot (kitöltve) menetokmányként köteles magánál tartani, és ellenőrzésre a hatóságnak bemutatni. <a href="http://www.mkfe.hu/images/cikkek/dok/Hirek/190_2008_4_melleklet_2012_10_17.pdf"></a></p>
<p>Pontos tájkoztatás arról, hogy mely tehergépjárművekre miként és mikor vonatkozik a közlekedési korlátozás, illetve hogy milyen esetekben lehet mentességet kapni ez alól, a következő címen elérhető kormányrendelet nyújt: <a href="http://net.jogtar.hu/jr/gen/hjegy_doc.cgi?docid=A0800190.KOR">190/2008-as kormányrendelet »</a></p>
<p class="subMenu"><em>*3. melléklet a 190/2008. (VII. 29.) Korm. rendelethez:</em></p>
<p class="subMenu">A 7,5 tonna legnagyobb megengedett össztömeget meghaladó tehergépkocsival nem vehetők igénybe a következő útvonalak:</p>
<p class="subMenu">a) M7 autópálya teljes hosszában,</p>
<p class="subMenu">b) 2. sz. főút Budapesttől Parassapusztáig,</p>
<p class="subMenu">c) 2/A autóút teljes hosszában,</p>
<p class="subMenu">d) 6. sz. főút Dunaújváros és Budapest között,</p>
<p class="subMenu">e) 7. sz. főút,</p>
<p class="subMenu">f) 10. sz. főút Dorog és Budapest között,</p>
<p class="subMenu">g) 11. sz. főút Esztergom és Budapest között,</p>
<p class="subMenu">h) 12. sz. főút teljes hosszában,</p>
<p class="subMenu">i) 1201. j. út teljes hosszában,</p>
<p class="subMenu">j) 51. sz. főút az 510. sz. főúttal alkotott csomópontja és Dömsöd között,</p>
<p class="subMenu">k) 71. sz. főút teljes hosszában,</p>
<p class="subMenu">l) 76. sz. főút 71. és 7. sz. főutakkal alkotott csomópontok között és Zalaapáti és a 71. sz. főút között,</p>
<p class="subMenu">m) 55. sz. főút Alsónyék és Baja között,</p>
<p class="subMenu">n) 82. sz. főút 8. sz. főúttól Veszprémvarsányig,</p>
<p class="subMenu">o) 84. sz. főút Sümegtől a 71. sz. főútig,</p>
<p class="subMenu">p) 33. sz. főút Dormándtól Debrecenig,</p>
<p class="subMenu">q) 86. sz. főút Jánossomorja és Nemesbőd között, Körmend és Zalabaksa között,</p>
<p class="subMenu">r) 37. sz. főút Miskolc és Sátoraljaújhely között,</p>
<p class="subMenu">s) 38. sz. főút 37. sz. főúttal alkotott csomópontja és Rakamaz között.</p>