<p>Az új tarifákat a kilométerszám, a jármű emissziós kategóriája és a tengelyek száma alapján számolják ki. Illetve újdonság, hogy a napszakot, a hét napját is figyelembe veszik februártól: pénteki napokon 15-től 21 óráig magasabb díjak lesznek érvényben, mint a hét többi napján és más időszakokban.</p>
<p> A Cseh Köztársaságban alkalmazott elektronikus útdíj-rendszer a legmodernebb, környezetkímélő mikrohullámú technológián alapul.<br />Az útdíjköteles járművek az elektronikus útdíjrendszerrel kommunikáló kis elektronikus készülékkel, ’premid készülékkel’ vannak kötelezően felszerelve. A díjat a jármű adott útszakasznak megfelelő fizetőkapu (premid point) alatt való áthaladásának pillanatában számolják el.<br />A járműben levő premid készülék által kiadott hangjelzés tájékoztatja a vezetőt arról, hogy az útdíjat rendben elszámolták. A jármű vezetője a jármű sebességének csökkentése nélkül, megállás nélkül, bármelyik sávban haladhat. Az útdíjat teljesen automatikusan számolják el.</p>
<p> További információt a csehországi elektronikus útdíjfizetésről a <span style="text-decoration: underline;"><a href="http://www.premid.cz/index.php?id=291&amp;L=31" target="_blank">Myto.cz</a></span> honlapon talál.  A 2010. január 1-től érvényben lévő tarifatáblázatot pedig az <span style="text-decoration: underline;"><a href="http://www.premid.cz/?id=1121" target="_blank">alábbi linken</a></span> érheti el.</p>