<P>A szlovén közlekedési, belügy- és környezetvédelmi miniszterrel folytatott előzetes megbeszélések ellenére június 25-én figyelmeztető jelleggel öt percre elzárták a Magyarország felé is vezető G1-3 közút hat szakaszát (Benedikt, Gornja Radgona, Radenci, Černišovci-Odranci és Felső-, illetve Alsólakos). A hatóságok így ismételten ígéretet tettek a következőkre:</P>
<P>• megerősítik a körzetben a közúti rendőrségi ellenőrzést;</P>
<P>• július elejétől “az idegenforgalmi szezon végéig” (pontos időpont egyeztetés alatt) szombatonként reggel 08.00-tól vasárnap este 22.00 óráig tilos lesz a kamionforgalom;</P>
<P>• vizsgálják a súlykorlátozás és a külön útdíj-fizetés módozatait;</P>
<P>• 2008. augusztusára átadják az autópályát, de a kamionokra vonatkozó külön díjazás ettől függetlenül fennmarad.</P>
<P>A határokon és a díjfizető kapuknál a korlátozást ismertető, részletes tájékoztatót adnak a gépjárművezetőknek.</P>