<p>A különös formájú járművet a ’közúti közlekedésre alkalmas repülő’ besorolással illették. Bár „autó” üzemmódban összezárja szárnyait, formára így is inkább hasonlít egy repülőhöz. Annak ellenére, hogy súlyban 55 kilóval meghaladja a kategória 600 kilós felső határát, a hatóság a könnyű sportrepülők közé sorolta. Így a vezetői engedély 20 repült órával való megszerzése után nincs más dolgunk, mint egy megfelelő 500 méteres felszálló pálya megtalálása, egy gomb megnyomása, melyre repülő autónk kibontja szárnyait, és el is kezdhetjük az utakról meghódítani az eget. Persze előtte 194 ezer dollárért (kb. 45 millió forint) meg is kéne vásárolni a járművet - amire, tegyük hozzá, egyre többen vállalkoznak.</p>
<p>Közúton a Transition elsőkerék-hajtású járműként halad, mozgatásáról ugyanaz a 100 lóerős Rotax motor gondoskodik, amely a levegőben a hátul elhelyezett légcsavart forgatja. Hagyományos benzinnel üzemel. Közúton maximális sebessége 105 km/óra, de a levegőben 185 km/órás sebességgel haladhat. Egyetlen tankkal 700 kilométert képes megtenni a levegőben, a földön 970 km-re juthat. A kétszemélyes gép 200 kg súlyt vihet. A felszálláshoz 500 méteres pálya kell.</p>
<p><a href="http://www.youtube.com/watch?v=smGmrpn2Vrk" target="_blank">A repülőautó működése videón, itt</a></p>
<p style="text-align: center;"><img src="parameters/k-v/documents/oecms/2010kepek/repuloauto.jpg" border="0" alt="" width="600" height="257" /></p>