<p>A görögországi Patrasz egyetemének munkatársai húsz egészséges önkéntessel tesztelték az általuk kifejlesztett hőkamerás eljárást.</p>
<p>A kísérletbe bevont emberek egy pohár (3,3 deciliter) sört hajtottak fel, majd ezt 20 perces időközönként még háromszor megismételték. Mind a négy adag alkoholtartalmú ital után infravörös felvételek készültek az önkéntesek arcáról, az utolsó kép 20 perccel a negyedik sör legurítását követően.</p>
<p>Az arcokról készült hőkamerás felvételeket egy algoritmus segítségével elemezték, amelyhez az arc különböző területeinek, pontjainak hőmérsékletére és a hőmérséklet változására volt szükség bemenő adatként.</p>
<p>A technológiát felhasználhatják arra, hogy közterületekre, repülőtérre belépés előtt felmérjék a közeledő állapotát, de akár alkoholvásárlásnál is ilyen arcszkennelés alapján dönthetik majd el, hogy kiszolgálják-e a vevőt - idézte a tanulmányt a LiveScience című ismeretterjesztő portál.</p>
<p><i>Forrás: MTI</i></p>
<p><img data-pnfileid="915" width="160" height="62" alt="" src="parameters/k-v/documents/oecms/2012/mti_hirfelhasznalo.jpg" style="border: 0px none;" /></p>