<P>Olyan sok terület van, ahol öntudatlanul pazaroljuk az energiát és károsítjuk a környezetet – mutatott rá Sztavrosz Dimasz, az Európai Unió környezetvédelmi biztosa.. Az egyik lehetséges és egyszerű megoldásnak azt nevezte, ha Németország egységes sebességkorlátozást vezetne be az autópályákon.</P>
<P>Sigmar Gabriel, német környezetvédelmi miniszter szerint a javaslatnak inkább közlekedésbiztonsági előnyei vannak, ám az intézkedés nem bátorítaná arra a gyártókat, hogy környezetbarátabb autókat állítsanak elő. </P>
<P>A német közlekedési tárca szóvivője, Dirk Inger pedig közölte, hogy szakértők szerint a 100 kilométer/órában megszabott sebességkorlátozás csupán 0,6 százalékkal csökkentené a szén-dioxid-kibocsátást.<BR><BR>Egy friss felmérés ugyanakkor azt mutatja, hogy a németek korántsem ellenzik olyan hevesen a korlátozás bevezetését. A Stern magazin megbízásából készült Forsa-jelentés szerint, míg a megkérdezettek 38 százaléka ellenezte, addig 60 százalék támogatta, hogy – az emisszió-csökkentés érdekében – korlátozzák a sebességet az autópályákon. </P>Forrás: <A href="http://www.fn.hu/gazdasag/0703/sebessegkorlatozas_nemet_autopalyan_157998.php?hirlevelkatt=2007-03-13">http://www.fn.hu/gazdasag/0703/sebessegkorlatozas_nemet_autopalyan_157998.php?hirlevelkatt=2007-03-13</A> 