<p><img style="border: 0pt none; float: right; margin-left: 8px; margin-right: 8px;" src="parameters/k-v/documents/oecms/2010regi_mo/lekavara.jpg" alt="" width="300" height="225" />A<strong> határtól mindössze tíz kilométerre találjuk </strong><strong>a </strong>piros-sárga zsalugáteres, impozáns<strong> <span class="menuOver">Léka</span></strong><span class="menuOver"> <strong>várkastélyát.</strong></span><br /> A 13. század elején német betörések ellen épült vár a nyugati határvidék első kővára volt. 1676-tól a 20. század elejéig a vár Esterházy-tulajdonban volt, 1980 óta pedig a Prof. Paul Anton Keller Alapítvány tulajdona.</p>
<p><strong>Az alsóvár jelentős része szállodaként üzemel</strong>. A szállodából külön feljárat vezet a várba, ahol szabadtéri színpad, játszótér, sőt igazi "korabeli" tekepálya is található. A kastély minden helyisége felújított, az első szinten <strong>korabeli konyha, étkező és ivó</strong> található, de van <strong>kultuszterem és lovagterem</strong> is.</p>
<p>A várban lévő <strong>600 fős koncertterem</strong> ad otthont a minden évben megrendezésre kerülő lockenhausi kamarazene-fesztiválnak. <strong>A vár egész évben látogatható</strong>, felnőtteknek 5, gyerekeknek 2,5, diákoknak és a hotel lakóinak 4 euróba kerül a belépőjegy.</p>
<p><img style="border: 0pt none; float: left; margin-left: 8px; margin-right: 8px;" src="parameters/k-v/documents/oecms/2010regi_mo/borostyan.jpg" alt="" width="300" height="201" />Az 50-es úton továbbhaladva Lékától mintegy húsz, Felsőőrtől (Oberwart) 15 kilométerre Bernsteinben található <strong><span class="menuOver">Borostyánkő vára</span>, amely már a római időkben is fontos helyszín volt</strong>, hiszen határában húzódott a Borostyánút.</p>
<p>A vár, melynek eredete a 13. századra vezethető vissza, magasan trónol a Tauchen völgye felett. Feltétlenül érdemes megtekinteni a korai barokk lovagtermet (a 17. század közepén keletkezett) és díszes, stukkós mennyezetét. A vár a 70-es évek óta szállodaként üzemel, <strong>1998-ban az "Európa leghangulatosabb szálláshelye" díjban részesült</strong>. Bernstein várában született Almásy László gróf, akinek élete adta a témát Michael Ondaatje "Angol beteg" c. művéhez. Előzetes bejelentést követően megtekinthetőek a vár egyes külső és belső részei és a lovagterem, a többi rész a hotelvendégek részére van fenntartva.</p>
<p><img style="border: 0pt none; float: right; margin-left: 8px; margin-right: 8px;" src="parameters/k-v/documents/oecms/2010regi_mo/varosszalonak.jpg" alt="" width="300" height="210" />A Felsőőr felé vezető B50-es útról le kell térni Kelet felé, hogy egy keskenyebb erdővel szegélyezett úton érkezünk meg<span class="menuOver"> <strong>Városszalónakba</strong></span>, ahol 1271 óta áll <strong>a Fehér-patak völgyében emelkedő sziklára emelt kis várkastély</strong>, mely a 16-17. Században a Batthyány-család tulajdonában volt. A várostól mély természetes völgy választja el, melyet monumentális méretű híddal íveltek át. A hozzá tartozó város 10 m-rel magasabb széles hegytetőn épült. Jelenleg múzeumi és kulturális célokra használják.</p>
<p><img style="border: 0pt none; float: left; margin-left: 8px; margin-right: 8px;" src="parameters/k-v/documents/oecms/2010regi_mo/kirschlag.jpg" alt="" width="300" height="225" />Mindössze 20 kilométerre fekszik Borostyánkőtől és Lékától egyaránt <strong class="menuOver">Kirchschlag vára</strong>. Az 1144-ben épült várhoz csupán turistautak vezetnek, a településen táblák jelzik ezek indulási helyét. Az egykoron Pálffy-tulajdonban lévő vár <strong>leghíresebb eseménye az</strong> <strong>évenként megrendezésre kerülő rockfesztivál (ROCK auf der BURG).<br /> </strong>A várat folyamatosan felújítják, így egyre szebb képet mutat. Fentről csodás kilátás nyílik a tájra.</p>
<p>Érdekesség, hogy az osztrákok létrehoztak <strong>egy ún. Kastély-utat, a <a href="http://www.schloesserstrasse.com/">Schlösserstrasse</a> elnevezésű témaútvonal </strong>Ausztria keleti felén, <strong>Stájerországban és Burgenlandban kalauzolja a turistákat.</strong></p>