<p>Sőt vannak országok ennél is szigorúbb államok: A hóláncot tekintve <strong>Norvégia</strong> és <strong>Macedónia</strong> követel a legkorábban: a láncot náluk már október 15-16-tól kérik. Míg Norvégiában a téli gumi használata is kötelező, Macedóniában ez már nem szerepel az előírások között.</p>
<p><strong>Albániában</strong> november 1-jétől kell hólánc, de téli gumi nem.</p>
<p><strong>Ausztriában</strong> kötelező a hóláncot tartani a 3,5 tonna össztömeg feletti személy- és áruszállító közúti járműveken a november 1-től április 15-ig terjedő időszakban. A hóláncokat legalább az egyik meghajtott tengely két kerekére. kell feltenni ugyanazon a tengelyen. A legfeljebb 3,5 t össztömegű járművek vagy téli gumival, vagy hólánccal a fedélzetükön közlekedhetnek.</p>
<p>Déli szomszédunkban, <strong>Horvátországban</strong> is kötelező a járművön hóláncot tartani. Itt nem időponthoz, hanem időjáráshoz kötika használatot: "téli időjárás" esetén kötelezőek ezek, - ami azt jelenti, hogy legalább 5 cm hó esett, vagy jég borítja az utakat. Téli időjárási viszonyok esetén a jármű meghajtott tengelyén legalább két téli guminak (M + S) kell lennie, vagy nyári radiál guminak az összes keréken.</p>
<p><strong>Szlovéniában</strong> november 15-től március 15-ig kötelező a téli felszerelés: Ez annyit jelent hogy téli guminak kell lennie a meghajtott tengely(ek)en, vagy hólánccal ellátott nyári gumiknak a meghajtott tengely(ek)en.</p>
<p><strong>Szlovákiában</strong> kötelező hóláncot tartani a 12 tonnánál nagyobb megengedett össztömegű áruszállító járműveken november 15. és március 31. időszakban. Az M2, M3, N2, N3 kategóriába tartozó (több üléses személyszállító és több mint 3,5 t megengedett össztömegű áruszállító) járművekre téli gumit kell feltenni legalább egy meghajtott tengelyre november 15. és március 31. között, melyek jelölése "M+S", "MS" vagy "M&amp;S".</p>
<p><strong>Romániában</strong> november 1-től téli körülmények esetén (hó, jég, latyak) kötelező a téligumi.</p>
<p>3,5 tonna össztömeg felett M+S jelzésű abroncsokat kell szerelni hajtott tengelyekre,</p>
<p>valamint kötelező a hólánc használata, ha erre felszólító tábla van.</p>
<p><strong>Csehországban</strong> általánosságban nem kötelező hóláncot tartani a járműveken, azonban azonban hóval borított utakon hóláncot kell feltenni a járművekre minden év november 1. - március 31. időszakban, amennyiben ezt közlekedési tábla előírja. A legfeljebb 3,5 t megengedett össztömegű személy- és áruszállító járművek esetében kötelező minden éve november 1-től a következő év március 31-ig mindegyik keréken kötelező a téli gumi felszerelése.</p>
<p><strong>Lengyelországban</strong> nem kötelező a hóláncot állandóan a járművön tartani, azonban havas úton a közlekedési jelzőtábláknak megfelelően alkalmazni kell. Az erre vonatkozó közlekedési táblával jelölt utakon kötelező a hólánc használata. Nincs külön jogszabály a téli gumikat illetően, azonban a Közúti Közlekedési Törvény értelmében a járműveket úgy kell felszerelni, hogy a közlekedésbiztonságot ne veszélyeztessék.</p>
<p><strong>Németországban</strong> sem kötelező hóláncot tartani a járművön, azonban havas úton az erre utaló közlekedési jelzőtáblának megfelelően alkalmazni kell.</p>
<p>Nincs meghatározott időszak, de amennyiben a körülmények megkövetelik, a járművet el kell látni hólánccal, téli gumival, hólánccal, ásóval, csákánnyal és vonórúddal vagy vontató kötéllel.</p>
<p>A láncot a gépjármű meghajtott tengelyére kell feltenni.</p>
<p><strong>Az engedélyezett legnagyobb sebesség hólánccal közlekedő jármű esetében 5O km/h</strong>.</p>
<p><strong>Olaszországban</strong> nem kötelező ugyan hóláncot tartani a járműveken, azonban télen az alpesi hágókon és minden egyéb havas úton a közlekedési jelzőtábláknak megfelelően használni kell.<br />Az, hogy a téli gumik használata kötelező-e, tartományonként van szabályozva.</p>
<p><strong>Svájcban</strong> nem kötelező a járművön hóláncot tartani, azonban egyes útszakaszokon - amelyeken a "Hólánc használata kötelező" ("Chaines a neige obligatoires") tábla ezt jelzi - kötelező a használata.</p>
<p><strong>Franciaországban</strong> hóláncot nem kötelező állandóan a járművön tartani, azonban havas úton a közlekedési jelzőtábláknak megfelelően alkalmazni kell. A hóláncok száma nincs előírva, azonban a leszerelhető csúszásgátló felszerelésnek biztosítania kell a jármű kormányozhatóságát és fékezhetőségét.</p>
<p><strong>Oroszországban</strong> nem kötelező hóláncot tartani a járműveken. Használatát a gépjárművezető belátására bízzák. Főként az Ural hegységben ajánlott. Nincs a téli gumik használatára vonatkozó előírás. Használatát szintén a gépjárművezető belátására bízzák.</p>