<p><img data-pnfileid="1206" width="428" height="296" alt="" src="parameters/k-v/documents/oecms/Hirlevel_2015/aug/kamion_sor.jpg" style="width: 381px; height: 258px;" title="" /></p>
<p>Egy friss kormányhatározat szerint szükség van a külföldi fuvarozók aktívabb ellenőrzésére. Ennek érdekében az érintett tárcáknak meg kell teremteniük a hatékonyabb ellenőrzés feltételeit, továbbá növelniük kell a bírságok mértékét a jogosulatlan fuvarozás visszaszorítása érdekében. Mindezekről a nemzeti fejlesztési miniszternek, a miniszterelnökséget vezető miniszternek, valamint a nemzetgazdasági miniszternek kell egyeztetnie Wáberer Györggyel, a miniszterelnöki különmegbízottal. <br /><br />A kormányhatározat célul tűzi ki, hogy lehetővé kell tenni a helyszíni bírságolás, valamint a külföldiekkel szemben lefolytatott eljárás idejének lerövidítését, valamint a velük szemben kiszabott bírságok behajtását. A módosítások között szerepel a belföldi fuvarozást végző sofőrök kiküldetési költségtérítési átalányának növelése is. A listán emellett helyet kapott az új haszonjárművek műszaki vizsga nélküli forgalomba helyezése, valamint a más uniós tagállamból beszerzett haszonjármű érvényes műszaki vizsgája elismerése is.<br /><br />Orbán Viktor miniszterelnök bő egy hónappal ezelőtt bízta meg Wáberer Györgyöt, a Magyar Közúti Fuvarozók Egyesületének elnökét, valamint a Waberer's International Zrt. elnök-vezérigazgatóját<span id="more-23577"></span> a magyar logisztika és közúti fuvarozás fejlesztésének elősegítésével összefüggő feladatok ellátásával.</p>
<p>Forrás: <a href="http://www.vezess.hu">www.vezess.hu</a></p>
<p></p>