<p>A nemzetközi áruszállítás volumene 13, a belföldié 11 százalékkal esett vissza. Az áruszállítás árutonna-kilométerben mért teljesítménye mindkét viszonylatban 6 százalékkal csökkent.&nbsp;&nbsp;</p>
<p>A szállított áruk tömege és az árutonna-kilométerben mért szállítási teljesítmények éves szinten valamennyi szállítási alágazatban csökkentek, ugyanakkor a tavalyi utolsó negyedévben a közúti és a csővezetékes ágazatban meghaladták az egy évvel korábbit.</p>
<p>Az árutömeg 76 százalékát közúton, 14 százalékát vasúton szállították. Az árutonna-kilométerben mért 50,1 milliárdos összteljesítmény legnagyobb hányadát - 70 százalékát - kitevő közúti áruszállítás 11 százalékkal maradt el a 2008-as szinttől, míg az együttesen 14 százalékot kitevő csővezetékes és belvízi szállításban 7, illetve 19 százalékos csökkenés mutatkozott.</p>
<p>A közúti áruszállítás alacsonyabb volumene a belföldi szállítás 13 százalékos visszaesésére vezethető vissza, mivel nemzetközi viszonylatban 5 százalékkal nagyobb tömegű árut szállítottak, mint 2008-ban.</p>
<p>Belföldi viszonylatban az árutonna-kilométerben mért teljesítmény 7 százalékkal csökkent, nemzetközi relációban viszont 2 százalékos növekedés mutatkozott.</p>
<p>Forrás: mfor.hu</p>