<p><img data-pnfileid="1076" width="640" height="412" alt="" src="parameters/k-v/documents/oecms/Hirlevel_2014/augusztus/fuvarozok.jpg" style="width: 432px; height: 267px;" title="" /></p>
<p>Az eredeti tervek már idén márciusban napvilágot láttak, aztán csiszoltak azért rajta egy kicsit, a végeredmény azonban nem változott, már jövőre többet kell fizetni az úthasználatért Németországban. 2015. július 1-jétől az eddigi díjköteles útszakaszokhoz további 1100 kilométer autópálya-minőségű főútvonalat csatolnak hozzá.</p>
<p>Majd október 1-jétől lejjebb viszik a fizetésre kötelezett teherautók súlyhatárát, 12 tonnáról 7,5 tonnára. Ezek után egy kis szünet következik, a harmadik fokozatra egészen 2018-ig várni kell, ekkor viszont brutális lépés jön, az egész komplett, németországi úthálózatra kivetik a díjkötelezettséget. 2015 év elején azonban még mindenek előtt még jön egy kis enyhítés, akik már Euro6-os teherautót hajtanak, azok örülhetnek, ugyanis külön, kedvezményes díjkategória bevezetésére kerül sor január 1-jétől. A kiterjesztéssel a jelenlegi kabinet 875 millió euró pluszpénzhez jut még ebben a választási ciklusban, amit az ígéretek szerint utak építésére és az utak infrastruktúrájának fejlesztésére költenek majd.</p>
<p>forrás: kamionhirek.hu</p>