<p><img src="parameters/k-v/documents/oecms/Hirlevel2017/tortut3.jpg" width="398" height="227" data-pnfileid="1285" /></p>
<p>A 20. sz&aacute;zad elej&eacute;n a lakoss&aacute;g m&eacute;g vas&uacute;ton vagy lovas szek&eacute;ren k&ouml;zlekedett az Egyes&uuml;lt &Aacute;llamokban is, ez ut&oacute;bbiak z&ouml;mmel f&ouml;ldutakon. A t&ouml;meges aut&oacute;gy&aacute;rt&aacute;s azonban mindent megv&aacute;ltoztatott, &iacute;gy hirtelen alapsz&uuml;ks&eacute;glett&eacute; v&aacute;ltak a jobb minős&eacute;gű &eacute;s hosszabb utak. Kezdetben helyi szinten &aacute;lltak neki az aszfaltozott utak &eacute;p&iacute;t&eacute;s&eacute;nek, 1926-ban ezeket &ouml;sszek&ouml;t&ouml;tt&eacute;k, az orsz&aacute;gos szintűeket pedig besz&aacute;mozt&aacute;k. Tal&aacute;n kevesen tudj&aacute;k, de a hatalmas orsz&aacute;got kelet-nyugati ir&aacute;nyban &aacute;tszelő, Chicago &eacute;s Los Angeles k&ouml;z&ouml;tti &uacute;t elősz&ouml;r a 62-es sz&aacute;mot kapta, csak k&eacute;sőbb keresztelt&eacute;k &aacute;t 66-osra, meglehetősen trivi&aacute;lis okb&oacute;l: mert &iacute;gy k&ouml;nnyebb volt megjegyezni &eacute;s dallamosabb is volt.</p>
<p>A legend&aacute;s, 2x1 s&aacute;vos &uacute;tvonalat 1926. november 11-&eacute;n kezdt&eacute;k &eacute;p&iacute;teni, amelynek sor&aacute;n k&ouml;zel 4000 km, kor&aacute;bban is meglevő utat k&ouml;t&ouml;ttek &ouml;ssze &eacute;s ezzel nyolc &aacute;llamot is (Illinois, Missouri, Kansas, Oklahoma, Texas, &Uacute;j-Mexik&oacute;, Arizona &eacute;s Kalifornia).</p>
<p>A teljes &uacute;tszakasz burkol&aacute;sa 1938-ban, 11 &eacute;v ut&aacute;n fejeződ&ouml;tt be. &Eacute;ppen j&oacute;kor, mert a 30-as &eacute;vekben t&ouml;meges v&aacute;ndorl&aacute;s indult meg a k&ouml;z&eacute;pnyugati &aacute;llamokb&oacute;l Kaliforni&aacute;ba, az ott fellend&uuml;lő mezőgazdas&aacute;gban ugyanis t&aacute;rt karokkal v&aacute;rt&aacute;k a tapasztalt farmereket. A megn&ouml;vekedett forgalomnak k&ouml;sz&ouml;nhetően az &uacute;tvonal ment&eacute;n gombam&oacute;d kezdtek szaporodni a nagyv&aacute;rosok, az utasok kiszolg&aacute;l&aacute;s&aacute;ra pedig rengeteg kis motel, &eacute;tterem, benzink&uacute;t, &uuml;zlet l&eacute;tes&uuml;lt. 1939-ben jelent meg John Steinbeck &Eacute;rik a gy&uuml;m&ouml;lcs c&iacute;mű reg&eacute;nye, amelyben az utat a &bdquo;the mother road&rdquo; elnevez&eacute;ssel illette. Ezzel kezdőd&ouml;tt el a 66-os &uacute;t m&iacute;tossz&aacute; v&aacute;l&aacute;sa k&ouml;nyvek, filmek, zenesz&aacute;mok form&aacute;j&aacute;ban is. A sl&aacute;gerek k&ouml;z&uuml;l a legh&iacute;resebb a Get Your Kicks on Route 66 c&iacute;mű lett. A dalt Bobby Troup &iacute;rta 1946-ban, &eacute;s elsők&eacute;nt Nat King Cole adta elő, a k&eacute;sőbbiek folyam&aacute;n pedig nem kisebb zen&eacute;szek &eacute;s egy&uuml;ttesek dolgozt&aacute;k fel, mint Chuck Berry, Bing Crosby, Ray Charles, a The Rolling Stones, &eacute;s a Depeche Mode...A filmeket illetően annak idej&eacute;n t&ouml;bbek k&ouml;z&ouml;tt a Szel&iacute;d motorosok (Easy Rider, 1969), a 80-as &eacute;vekben a Blues Brothers &eacute;s a Bagdad Caf&eacute; c. kultfilmek, napjainkban pedig a Verd&aacute;k n&eacute;ven fut&oacute; anim&aacute;ci&oacute;s sorozat jelentettek &eacute;s jelentenek ma is kitűnő rekl&aacute;mot a legend&aacute;s 66-os sz&aacute;m&aacute;ra. Az &uacute;t a 40-es, 50-es &eacute;s 60-as &eacute;vekben &eacute;lte f&eacute;nykor&aacute;t, hiszen ez volt az az időszak, amikor az amerikaiak elkezdtek csak &uacute;gy, kedvtel&eacute;sből is utazgatni, a 66-os pedig minden m&aacute;sn&aacute;l vonz&oacute;bb kih&iacute;v&aacute;st jelentett. Az eg&eacute;sz &uacute;t napi 8 &oacute;ra vezet&eacute;ssel &eacute;s 100 km/h sebess&eacute;ggel sz&aacute;molva k&ouml;r&uuml;lbel&uuml;l 5 nap alatt volt megtehető.1950-ben a 66-ost Los Angelesen bel&uuml;l a v&aacute;ros fő&uacute;tj&aacute;v&aacute; nyilv&aacute;n&iacute;tott&aacute;k, ezekben az időkben mindenki egy r&oacute;zsasz&iacute;n Cadillacről &aacute;lmodott, hogy azon Kaliforni&aacute;ba utazhasson. A 60-as &eacute;vekben pedig a hippik lept&eacute;k el az orsz&aacute;gutat, hogy VW minibuszaikon beg&ouml;rd&uuml;lhessenek az Angyalok V&aacute;ros&aacute;ba. Az utaz&oacute;k emellett egyre ink&aacute;bb kezdt&eacute;k felfedezni t&ouml;bbek k&ouml;z&ouml;tt Arizona h&iacute;resebb helysz&iacute;neit: a Painted-sivatagot, a Grand Canyont &eacute;s a Barringer-kr&aacute;tert. Ezek a l&aacute;tv&aacute;nyoss&aacute;gok egyre t&ouml;bb &eacute;rdeklődőt vonzottak az orsz&aacute;g &ouml;sszes r&eacute;sz&eacute;ből, a turizmus &oacute;ri&aacute;si m&eacute;reteket &ouml;lt&ouml;tt.</p>
<p>1956-ban Eisenhower eln&ouml;k ugyanakkor megalap&iacute;tja a kereszteződ&eacute;sek n&eacute;lk&uuml;li &aacute;llamk&ouml;zi aut&oacute;p&aacute;ly&aacute;k rendszer&eacute;t, a kor&aacute;bbi orsz&aacute;gutakhoz k&eacute;pest egy magasabb rendű &eacute;s nagy &aacute;teresztők&eacute;pess&eacute;gű &uacute;tvonalh&aacute;l&oacute;zat l&eacute;trehoz&aacute;s&aacute;t ir&aacute;nyozva elő. Ennek k&ouml;sz&ouml;nhetően 1970-re a 66-os &uacute;t szinte minden szakasz&aacute;t is modern, n&eacute;gys&aacute;vos aut&oacute;p&aacute;ly&aacute;val v&aacute;ltott&aacute;k ki, amelyeken sokkal gyorsabban, kevesebb &uuml;zemanyaggal (b&aacute;r unalmasabb m&oacute;don) lehet megtenni ugyanazt az utat. A legend&aacute;s Route hanyatl&aacute;snak indult, csődbe d&ouml;ntve r&aacute;ntva sok, erre &eacute;p&uuml;lő v&aacute;llalkoz&aacute;st is. 1985-ben a 66-os utat hivatalosan is &uuml;zemen k&iacute;v&uuml;l helyezt&eacute;k, a kedvelt &uacute;tjelz&eacute;sek mindenhonnan leker&uuml;ltek.</p>
<p>Nem is az USA-ban lenn&eacute;nk azonban, ha t&ouml;rt&eacute;net&uuml;nk itt &eacute;rne v&eacute;get. A 90-es &eacute;vekben az &eacute;rintett &aacute;llamok egyre ink&aacute;bb kezdtek r&aacute;j&ouml;nni, hogy minden idők leghosszabb, leg&ouml;regebb &eacute;s egyben legzs&uacute;foltabb aut&oacute;&uacute;tj&aacute;t nem szabad az eny&eacute;szetnek adni, hiszen muze&aacute;lis &eacute;rt&eacute;keke van. Megkezdt&eacute;k a fel&uacute;j&iacute;t&aacute;st, az &uacute;t ment&eacute;n &bdquo;A t&ouml;rt&eacute;nelmi 66-os &uacute;t&rdquo; t&aacute;bl&aacute;kat helyeztek el, az aszfaltra pedig 66-os szimb&oacute;lumokat festettek, hogy ezzel is seg&iacute;ts&eacute;k az eredeti &uacute;tvonalat kereső aut&oacute;sokat. Ism&eacute;t megnyitottak a t&ouml;ltő&aacute;llom&aacute;sok, a motelek, a postahivatalok &eacute;s az aut&oacute;smozik. A turizmus is vir&aacute;gz&aacute;snak indult, olyannyira, hogy a 66-os utat 2007-ben visszasorolt&aacute;k az &aacute;llami orsz&aacute;gutak&nbsp; k&ouml;z&eacute;, 2008-ban pedig a vil&aacute;g 100 leg&eacute;rt&eacute;kesebb &eacute;s legvesz&eacute;lyeztetettebb l&eacute;tes&iacute;tm&eacute;nye k&ouml;z&eacute; kapott besorol&aacute;st. &bdquo;Az orsz&aacute;gutak anyja&rdquo; a t&ouml;rt&eacute;nelem viszontags&aacute;gainak ellen&eacute;re ma ism&eacute;t szinte teljes szakasz&aacute;ban j&aacute;rhat&oacute;.</p>