<P>A jövőben a gépjárművek tulajdonosainak elég lesz járművüket egyetlen vizsgára elvinni, mellyel időt, s állítólag pénzt is spórolhatnak majd. Januártól ugyanis megnyílik annak lehetősége, hogy a gépkocsik eredet-, környezetvédelmi és műszaki vizsgálatát egyetlen ellenőrzés keretében végezzék el az erre feljogosított szervizek. Az új autókat négy-, az ennél idősebbeket kétévente kell vizsgáztatni, és ugyanekkor végzik majd el a környezetvédelmi ellenőrzést is. Hasonló az eljárás a 3,5 tonnánál könnyebb kisteherautók esetében, míg a haszongépjárműveknél, vontatóknál, taxiknál marad az éves vizsgáztatás.</P>
<P>Az új rendszerre való átállás átmeneti időszaka 2010 közepéig tart majd, onnantól pedig csak az összevont vizsgáztatás lehetősége fog érvényben maradni.</P>A közlekedési tárca a csalárd vizsgák visszaszorítását is várja az új rendszertől, ugyanis a jövőben a kiállító szerviz felel majd a vizsga érvényességéért.