<p>A szlovén állami autópálya-üzemeltető honlapján (www.dars.si) közzétett új tarifatáblázat szerint januártól az eddigi 95 helyett 110 euró lesz a személygépkocsik éves úthasználati díja, de változatlanul 30 euró marad a havi, 15 euró pedig a heti matrica ára. Drágul a motorosoknak fizetendő díj is, 47,5 euróról 55-re emelkedik az éves, 25 helyett 30 euróra a féléves matrica ára, de továbbra is 7,5 euró marad a heti úthasználat díja.</p>
<p>A szlovén kormány döntése alapján új díjkategóriát is bevezetnek januártól a 3,5 tonnánál kisebb súlyú, 1,3 méternél magasabb felépítésű teherjárművekre. Az ilyen kisteherautók úthasználatáért januártól 220 eurós éves, 80 eurós havi vagy 40 eurós heti matricát kell váltani.</p>
<p>Pontos információk az aktuális díjakról: <a href="http://www.dars.si/Dokumenti/Dokumenti/Toll/Vignette_308.aspx" target="_blank">http://www.dars.si/Dokumenti/Dokumenti/Toll/Vignette_308.aspx</a></p>
<p><em>Forrás: MTI</em></p>