<p>Az i-Cell Kft. flottamenedzsment-, illetve csomagkövető rendszerek, mobiltelefonos parkolási megoldások kifejlesztésében szerzett piaci hírnevet (többek között cégünk, a K&amp;V Kft. GPS rendszerének üzemeltetésében is az i-Cell a szolgáltató partner.) A cég eredetileg is indult az elektronikus útdíj tenderen. Akkor a China International Telecommunication Construction Corporation (CITCC) kínai vállalattal és a Synergon leányvállalatával, a Synergon Integrator Kft.-vel közösen pályáztak.</p>
<p>A Nemzeti Infokommunikációs Szolgáltató (NISZ) Zrt. nemzetbiztonsági védőernyő alatt lefolytatott tenderén győztes cég szerződését a hírek szerint már alá is írták, de nem lehet tudni, mennyibe kerül majd a beruházás, a CITCC-vel közösen csaknem 50 milliárdért vállalták volna a projektet, több, mint 10 milliárddal többért, mint a nyertes Getronics.</p>
<p>A Népszabadság szerint annyi bizonyosnak látszik, hogy a nyár derekán az új útdíjrendszer a főutak többségén még alapfunkcióiban sem fog működni, és már az is nagy eredmény lesz, ha az autópályákon haladó kamionokról el tudják majd dönteni, hogy egyáltalán ﬁzettek-e bármiféle díjat. Az olyan részletek kezelésére, mint hogy a külön féle tehergépkocsiknak a kategóriájuknak megfelelő kilométerdíjat számlázzanak, a rendszer még nem feltétlenül lesz felkészítve.</p>
<br style="font-size: 15px; font-family: Arial; color: #000000; background-color: transparent; font-weight: normal; font-style: normal; font-variant: normal; text-decoration: none; vertical-align: baseline;" /><span style="font-size: 15px; font-family: Arial; color: #000000; background-color: transparent; font-weight: normal; font-style: normal; font-variant: normal; text-decoration: none; vertical-align: baseline;"></span>