<p>A módszer lényege, hogy a vezetőnek indulás előtt meg kell fújnia egy szondát, és az autó csak akkor indul el, ha az alkoholteszten átment a sofőr. Ilyen technológiát többek között már a Saab, a Volvo és a Toyota is fejlesztett.</p>
<p>Az alkoholzárakat 2011 májusától vezetné be a holland rendőrség azoknak az esetében, akiket 1,3 ezrelék feletti véralkoholszinttel kapnak rajta közúti ellenőrzés során.</p>
<p>Egyes esetekben, például ha a sofőrnek súlyos alkoholproblémái vannak, az alkoholzár úgy állítható be, hogy bizonyos távolság megtétele után rendszeresen megkövetelje az alkoholtesztet, így elkerülhető, hogy a vezető menet közben lerészegedjen.</p>
<p>Hollandiában a rendőrök 0,5 ezrelékes, öt évnél kevesebb gyakorlattal rendelkezők esetében 0,2 ezrelékes véralkoholszint felett büntetik meg a sofőröket. A kényszerintézkedés célja, hogy csökkentsék az ittas vezetést és az általuk okozott halálos balesetek számát. Az alkoholzár a tesztidőszak alatt hatékonynak bizonyult, használatával ugyanis 75 százalékkal volt kevesebb a visszaeső.</p>