<p><img data-pnfileid="1193" width="4608" height="2592" alt="" src="parameters/k-v/documents/oecms/Hirlevel_2015/aprilis/tesztdaf.JPG" style="width: 444px; height: 239px;" title="" /></p>
<p>A vontató különlegessége az abroncsnyomás-kijelzés, DIP és DPA továbbfejlesztése és a prediktív sebességtartás.</p>
<p>Az <strong>abroncskijelzés</strong>&nbsp;funkció jelzi, hogy egy abroncs ereszthet. A kerékfordulatszámok összehasonlításával működik. A rendszer a DIP kijelzőn megjelenő jelzéssel figyelmezteti a járművezetőt, hogy elháríthassa a hibát.</p>
<p>A <strong>továbbfejlesztett DIP és DPA</strong> kijelző. Szervizinformációk a DIP kijelzőn jelennek meg.&nbsp;A szervizinformációk megjelenítése gondoskodik az időszerű szervizelésről, ami nagyobb rendelkezésre állást eredményez. A rendszer a szerviz szükségességéről a következő szervizinformációk DIP kijelzőn való megjelenítésével tájékoztatja a járművezetőt:</p>
<p>&nbsp; - a következő szerviz dátuma és futásteljesítménye a menüben található.&nbsp;Akkor jelenik meg a szervizjelző, amikor a szerviz 6000 km-en és/vagy 14 napon belül esedékes</p>
<p>&nbsp; - számos figyelmeztetés jelenik meg, amikor a futásteljesítmény és/vagy dátum szerinti szerviz késik. Ezek a figyelmeztetések csak a gyújtáskapcsoló be-/kikapcsolásánál jelennek meg, út közben nem</p>
<p>&nbsp; - az emlékeztetőt DAVIE használatával lehet kikapcsolni, 10000 km vagy 28 nap késés után, vagy manuálisan a menüből</p>
<p><strong>Prediktív sebességtartás</strong></p>
<p>Az adaptív automatikus sebességtartás (ACC) és a lejtmeneti sebességszabályozás segíti a járművezetőt, hogy hatékonyan és erőlködés nélkül jó átlagsebességet tudjon tartani dimbes-dombos úton is. Ezek a rendszerek mind az út meredeksége alapján működnek, és még a közvetlenül előttük lévő változásokat sem látják előre. Ennek a hátránynak a megszüntetésére a megoldás a prediktív sebességtartás.</p>
<p>A prediktív sebességtartás (PCC) a GPS technológián alapszik. A részletes térképadatok alapján tudható, hogy milyen vezetési körülmények várnak a járműre. Az út lejtésében várható változások felmérése alapján a PCC az üzemanyag-takarékosság érdekében felülbírálhatja a sebességtartás beállított értékét, módosíthatja az AS Tronic sebességváltó fokozatváltási stratégiáját, és&nbsp; EcoRoll műveleteket kezdeményezhet. A normál hosszú távú alkalmazásoknál az üzemanyag-megtakarítás körülbelül 1,5%. Dombos úton a megtakarítás akár 4% is lehet.</p>
<p>Hogyan takarít meg üzemanyagot a prediktív sebességtartás? A jármű előtt álló út felmérése alapján a prediktív sebességtartás az alábbi módokon avatkozhat be:</p>
<p><em>Sebességtartás és lejtmeneti sebességszabályozás beállításai</em>.</p>
<p>Ideiglenesen magasabb vagy alacsonyabb járműsebesség engedélyezése az egész úton elfogyasztott üzemanyag mennyiségének csökkentésére.</p>
<p>&nbsp;• a jármű sebességének csökkentése közvetlenül egy emelkedő vége előtt</p>
<p>&nbsp;• a jármű sebességének a sebességtartásban beállított érték fölé engedése egy újabb kapaszkodó megkezdése előtt</p>
<p>&nbsp;• a jármű sebességének a beállított lejtmeneti sebesség fölé engedése egy meredek lejtő végénél</p>
<p><em>AS Tronic fokozatváltási stratégiája</em> (prediktív fokozatváltás)</p>
<p>Üzemanyag-megtakarítás alacsonyabb motorfordulatszám miatt.</p>
<p>&nbsp;• felkapcsolás, ha a következő fokozatban a gyorsulás elegendő a domb tetejének eléréséhez</p>
<p>&nbsp;• felkapcsolás letiltása a rövid lejtőkön (várható visszakapcsolás a következő kapaszkodó előtt)</p>
<p>&nbsp;• szükségtelen visszakapcsolás letiltása közvetlenül a dombtető elérése előtt (várható felkapcsolás a lejtőn)</p>
<p><em>EcoRoll</em></p>
<p>A GPS és a térképadatok alapján az EcoRoll jobban hozzáállítható az út meredekségéhez, a következő útszakasz magasságkülönbségeihez, ami hatásosabb EcoRoll funkciókat, és így további üzemanyag-megtakarítást eredményez.</p>