<P>2008. január 1-jétől megszűnik az autópálya-díj befizetését igazoló matrica - mondta el egy sajtótájékoztatón Kóka János gazdasági és közlekedési miniszter. <BR><BR>Miután az autókat a rendszám alapján tartja nyílván a díjfizetési-rendszer, így nincs szükség a matrica kiragasztására. Az autópályák feletti kamerák a rendszámot figyelik, és ezt ellenőrzésekkor kézi számítógépeikkel megtehetik a mobilcsoportos szakemberek is.<BR><BR>A jövőben is megmarad viszont a nyugta, amelyet a vásárláskor kap az autós, ez minden szükséges adatot tartalmaz. Azzal, hogy nem kell a matricát elkészíteni 200-300 millió forintot spórolhat meg a közlekedési tárca, amit az utak biztonságának növelésére fordítanak majd. <BR><BR>Arról is beszámolt a miniszter, hogy az autópálya-díjak egyik gépjármű-kategóriában sem emelkednek 2008-ban. Ez a főutakon az idén áprilisban bevezetett, a 12 tonnánál nehezebb teherautók számára kötelező úthasználati díjból fakadó ötmilliárdos többletbevételnek köszönhető. <BR><BR>Nemcsak az autósok, de a motorosok is örülhetnek az idén nyárra próbaként bevezetett félárú négynapos matrica jövőre egész évben 765 forint lesz.<BR><BR></P>