<P>Eddig csak a személygépkocsik, motorkerékpárok és a 3500 kg megengedett legnagyobb össztömeget meg nem haladó gépjárművek hajthattak a táblával jelzett szakaszokon lakott területen 50 km/h-val, lakott területen kívül 90 km/h-val nagyobb sebességgel, most a megengedett össztömget leszállították 2500 kg-ra. Viszont a jövőben várható új szakaszokon is ezen sebességhatároknál magasabb sebesség engedélyezése. Ez többnyire csak a kétszer kétsávos vagy több egyéb kritériumnak megfelelő útvonalakon elképzelhető, egyelőre folynak az egyeztetések</P>
<P>Matrica/vignette feliratú táblák jelzik az úthasználatdíj-köteles útszakaszok kezdetét és végét. A tábla jelzi azt is, ha a díj egy bizonyos össztömeget meghaladó tehergépjárművekre vonatkozik csak (a táblán egy tehergépkocsi képe a súly jelzésével pl „7,5 t”.</P>
<P>Június 1-től a még csak a lakott területen kívül közlekedő kerékpárosoknak, de 2008. január 1-től a gyalogosoknak, kézikocsival közlekedőknek, állatokat terelőknek is kötelező lesz a fényvisszaverő mellény viselése éjszaka és rossz látási viszonyok között.</P>
<P><B>A biztonsági gyermekülés használatára vonatkozó legújabb szabályok:</B></P>
<P>Két 10 éven aluli gyermeket, ha az általuk elfoglalt ülésen a gyermekbiztonsági rendszer használata nem kötelező egy személynek kell tekinteni!<BR>A gépkocsiban utazó 150 cm-nél alacsonyabb gyermeket a testsúlyához igazodó kialakítású gyermekbiztonsági rendszerben kell rögzíteni. A 3 évnél fiatalabb gyermek csak gyermekbiztonsági rendszerben rögzítve szállítható. <BR>A gépkocsi első üléséhez a gyermekbiztonsági rendszer csak akkor szerelhető be - a jármű szokásos haladási irányával ellentétes irányban - ha az üléshez légzsákot nem szereltek fel vagy a <I>légzsák működésbe lépését előzetesen megakadályozták.</I></P>
<P><B>A gyermeket személygépkocsiban <U>nem kell</U> gyermekbiztonsági rendszerben rögzíteni:</B></P>
<UL type=disc>
<LI>ha a gyermekbiztonsági rendszer beszerelésére a gépkocsi a gyári kialakítása alapján nem alkalmas (az ilyen kialakítású M1, N1, N2 és N3 kategóriájú gépkocsiban a 3 évnél fiatalabb gyermek nem szállítható, illetve a 3. életévét már betöltött és 150 cm-nél kisebb testmagasságú gyermek az első ülésen nem szállítható);<BR>
<LI>ha gépkocsi hátsó ülésén utazik, 3. életévét már betöltötte, legalább 135 cm magas és az üléshez beszerelt biztonsági övvel a testméretéhez igazodóan biztonságosan rögzíthető;<BR>
<LI>ha taxi üzemmódban használt taxi gépkocsi és a személygépkocsi személyszállítást végző gépkocsi hátsó ülésén utazik;<BR>
<LI>ha külön jogszabályban meghatározott orvos által kiállított igazolással rendelkezik.</LI></UL>
<P>Ajánlott link: <A href="http://www.jogsicentrum.hu/kresz2007.html" target="">http://www.jogsicentrum.hu/kresz2007.html</A></P>