<P>Az EU bizottságának előrejelzése szerint 2000-hez képest 2020-ig az Unió szállítási teljesítménye - miközben az EU átlag GDP-je 52 százalékkal emelkedik - 50 százalékkal, utasforgalma 35 százalékkal nő. <BR><BR>Az áruszállítást vizsgálva a közúti 55 százalékkal, a vasúti 13 százalékkal, a partmenti tengeri szállítás 59 százalékkal, míg a belvízi áruszállítás teljesítménye 28 százalékkal bővül. Az utasforgalmat tekintve, a magánautó forgalom 36 százalékkal, a vasúti 19 százalékkal, míg a légi 108 százalékkal emelkedik.</P>
<P>Az EU 580 ezer közúti vállalkozásának 95 százaléka 10-nél kevesebbet foglalkoztató mikrovállalkozás. Ezért is fontos, hogy az EU rendelettervezet pénzügyi stabilitást, a cégalapítás egyértelműsítését, és megfelelő képzettséget irányoz elő. A tervezet egy uniós közúti fuvarozói, és tehergépjárművezetői "jó hírnévhez kötődő" regiszter létrehozását is előírná. <BR><BR>A rendelettervezet a közúti fuvarozói képzettségek kölcsönös elfogadását és az unióban egységesített fuvarokmányok bevezetését is tartalmazza, ami jelentősen egyszerűsítené az adminisztrációt és az ellenőrzést.</P>
<P>Jelenleg az EU tanácsi munkacsoportok, és a tagállami szakértők tárgyalják a piachoz és szakmához jutási rendelettervezetet. Az EU parlament a rendelettervezetet várhatóan 2008. elején tűzi napirendjére, míg elfogadása még a jövő év folyamán megtörténhet, így hatályba lépése 2009-ben a legvalószínűbb.</P>