<p>Az autósülésbe épített hat apró érzékelő ugyanazzal a módszerrel figyeli a szívritmust, mint a hagyományos EKG. Amennyiben a szenzorok problémát észlelnek, az automatika figyelmezteti a sofőrt, sőt még le is állítja az autót, és a vezető mobiltelefonján keresztül azonnal egészségügyi adatokat és egyéb fontos információkat küld a legközelebbi kórházba.</p>
<p>A Ford szerint az új fejlesztés még egypár évnyi tesztelést követően jelentősen lecsökkenti majd a szívinfarktusból kifolyólag bekövetkező közúti balesetek számát.</p>
<p>Népességelemzők szerint 2025-re Európa lakosságának 23 százaléknak átlagéletkora meghaladja a 65 évet, 2050-re pedig ez az arány elérheti akár a 30 százalékot is, ebből kifolyólag a szívbetegségekre hajlamos autóvezetők száma is drasztikusan emelkedni fog.</p>
A most még fejlesztés alatt álló rendszer képes lesz különbséget tenni a kardiovaszkuláris problémák, a szívinfarktus vagy a magas vérnyomásból fakadó betegségek között, nyilatkozta dr. Achim Lindner, a Ford Egészségügyi Kutatóközpontjának főmunkatársa.