A Mikulással kezdődik minden. Addig minden megy a szokott rendben, szépen el vagyunk foglalva hétköznapi dolgainkkal. Aztán december 5-én este - biztos, ami biztos -szépen kitisztítjuk a cipőnket, és 6-án arra ébredünk, hogy alma, dió, mogyoró, tán egy kisebb virgács nehezíti a cipőbe bújást - szóval tényleg itt járt a Mikulás. Ettől a pillanattól kezdve már nem dughatjuk a fejünket a homokba - megállíthatatlanul jönnek az ünnepek. Mit jönnek? Itt vannak! Életünk két részre szakad. Hétköznapi énünk dolgozik, takarít és vacsorát főz, ünnepi énünk tervez, ajándékokon töri a fejét és számba veszi szeretteit.