<p>A több éve zsákutcában toporgó tárgyalások után, szoros szavazati aránnyal elfogadott kompromisszum az úthasználati díjakkal foglalkozó, úgynevezett Euromatrica irányelv módosítását jelentené. Az úthasználati díjak eddig elsősorban útfenntartási jellegű hozzájárulást foglaltak magukban, környezetvédelmi célokat nem szolgáltak.</p>
<p>Az elvi megállapodást - amelyet már a találkozó előtt számos politikai és szakmai bírálat ért - még az Európai Parlamentnek is jóvá kell hagynia.</p>
<p>Ellenzi a többletilleték bevezetését a fuvarozók nemzetközi szövetsége (IRU), amely szerint a fuvarozókra kirótt pluszteher nem oldaná meg sem a környezetszennyezés, sem az utak túltelítettségének problémáját, ugyanis a szállítócégeknek „nincs más választásuk, mint teljesíteni a megrendeléseket".</p>